Σηρικάρι Χανίων

Το Σηρικάρι (επίσημο: το Σηρικάριον) είναι χωριό και έδρα ομώνυμης κοινότητος του δήμου Κισσάμου στην περιφερειακή ενότητα Χανίων της Κρήτης.  Βρίσκεται 55 χιλιόμετρα δυτικά από τα Χανιά και 17 χιλιόμετρα νότια από την Κίσσαμο. Το Σηρικάρι διαφέρει από τα άλλα τυπικά χωριά γιατί αποτελείται από 12 σκόρπιες γειτονιές (Κιολιανά, Μιχελιανά, Κοντοκριθιανά, Στρατηγιαννά, Μεγάλο Χωριό, Άγιος Ιωάννης, Κατσικανδαριανά, Τσιχλιανά, Σινενιανά, Τζωρτζιανά, Κωστογιάννηδες και Μαρουλιανά ή Φελεσιανά). Τα Μιχελιανά και τα  Μαρουλιανά ή Φελεσιανά δεν κατοικούνται πια. Το όνομα λέγεται πως προέρχεται από το Βυζαντινό επώνυμο Σηρικάριος, το οποίο σήμαινε αυτός που φτιάχνει μεταξωτά υφάσματαΣπανάκης, Στέργιος. Οδύσσεια. σ. 688. ή αυτός που εργάζεται με το μετάξι.Σηρικάριος  Archimedes Project

Δείτε Κοινότητα Σηρικαρίου

 Ιστορία και πληθυσμός 
Η ετυμολογία του ονόματος μαζί με την παρουσία της Βυζαντινής εκκλησίας των Αγίων Αποστόλων, υποδηλώνουν την παρουσία ενός οικισμού με το όνομα αυτό από την εποχή του Βυζαντίου. Ο πληθυσμός του χωριού έπεσε δραματικά τις τελευταίες δεκαετίες και τώρα αποτελείται από 132 κατοίκους (απογραφή 2001).2001 Census Ελληνική Στατιστική Υπηρεσία

Αξιοθέατα
Καστανόδασος
Το Σηρικάρι έχει ένα μεγάλο καστανόδασος, χαρακτηριστικό της περιοχής.Σηρικάρι  Cretan Beaches Ένα μικρό ποτάμι διαρρέει το δάσος κάνοντας το ένα όμορφο τοπίο. Το μεγαλύτερο πανηγύρι του χωριού (της Παναγίας) γίνεται μέσα στο δάσος. Τα κάστανα είναι μία από τις σημαντικές πηγές της τοπικής αγροτικής οικονομίας.

Φαράγγι
Ένα όμορφο φαράγγι ενώνει το Σηρικάρι με την αρχαία ακρόπολη της Πολυρρήνιας. Το μονοπάτι είναι μέτριας δυσκολίας και είναι μια δραστηριότητα που την προτείνουν ταξιδιωτικοί οδηγοί και πράκτορες της περιοχής.Σηρικαριανό Φαράγγι  Discover on FootΦαράγγι Σηρικαρίου - Πολυρρήνιας Explore CreteΦαράγγι Σηρικαρίου - Πολυρρήνιας  Greek Hotel

Αγροτουρισμός
Ο αγροτουρισμός είναι αρκετά ανεπτυγμένος στην περιοχή. Πριν μερικά χρόνια η Μηλιά, ένα γειτονικό εγκαταλελειμμένο χωριό, ανακαινίστηκε και άνοιξε ξανά ως ξενώνας.Η ιστορία της Μηλιάς  Μηλιά

Εκκλησίες - πανηγύρια
Το Σηρικάρι έχει 12 εκκλησίες σκορπισμένες ανάμεσα στις γειτονιές του. Το μεγαλύτερο πανηγύρι του χωριού που είναι και ένα από τα μεγαλύτερα της περιοχής είναι αυτό της Παναγίας το οποίο γίνεται κάθε Δεκαπενταύγουστο και συγκεντρώνει πλήθος κόσμου από τις γύρω περιοχές. Αυτό το πανηγύρι γίνεται μέσα στο καστανόδασος - κάνοντας το μια ξεχωριστή εμπειρία. Άλλο ένα μεγάλο πανηγύρι είναι αυτό του Τιμίου Σταυρού στις 13 και 14 Σεπτεμβρίου.Πανηγύρι του Τιμίου Σταυρού Εφημερίδα Νέοι Ορίζοντες

Η εκκλησία των Αγίων Αποστόλων χτίστηκε το 1427.Λασιθιωτάκης, K. Εκκλησίες της Δυτικής Κρήτης. 1969, σ. 209-212. Είναι μία από τις Βυζαντινές εκκλησίες της περιοχής που αξίζει να επισκεφτείς.

Επώνυμοι κάτοικοι
Όσιος Νικηφόρος ο Λεπρός: άγιος

Αναφορές

Εξωτερικοί Σύνδεσμοι
Το Σηρικάρι στο Google Maps Google Maps

Κατηγορία:Χωριά της περιφερειακής ενότητας Χανίων